**Datum: 11.06.2025. SAOPŠTENJE ZA MEDIJE**

**m:tel i ASW inženjering - Partnerstvo za digitalnu transformaciju poslovanja**

Kompanija m:tel, u saradnji sa IT kompanijom ASW inženjering, proširuje svoju ponudu za poslovne korisnike novom generacijom specijalizovanih IT rješenja, namijenjenih efikasnom upravljanju i automatizaciji poslovnih procesa. Ova visokokvalitetna rješenja razvijena su sa ciljem da unaprijede produktivnost, efikasnost i profitabilnost kompanija svih veličina - od malih i srednjih preduzeća do velikih korporacija.

ASW softverska rješenja prilagođena su konkretnim potrebama korisnika i omogućavaju digitalizaciju poslovnih procesa, što doprinosi modernizaciji poslovanja i transformaciji tradicionalnih modela u savremene, digitalno podržane operacije.

Snaga digitalizacije ogleda se u mogućnosti da se pojednostave kompleksni procesi, smanje operativni troškovi, unaprijedi korisničko iskustvo i donesu brže i bolje poslovne odluke. Upravo to je cilj ove saradnje - da poslovnim korisnicima omogući efikasnije upravljanje resursima, transparentnije procese i veću konkurentnost na tržištu.

U okviru predstavljanja novih usluga, u prostorijama kompanije m:tel organizovana su i stručna predavanja tokom dva dana, gdje su poslovni korisnici imali priliku da se detaljnije upoznaju sa funkcionalnostima, prednostima i mogućnostima primjene ovih softverskih rješenja u svom svakodnevnom poslovanju.

Partnerstvo m:tel-a i ASW inženjeringa predstavlja važan korak ka digitalnoj budućnosti, a nova IT rješenja su dokaz da kvalitetna tehnologija i stručna podrška mogu napraviti razliku u svakom segmentu poslovanja.

Za više informacija o m:tel uslugama za poslovne korisnike pozovite 0800 50 300 ili pozovite svog m:tel predstavnika.

Ključne riječi: m:tel, ASW IT rješenja, digitalizacija, poslovni korisnici

Izvor fotografija: m:tel PR